seungwon929/Th-miracl huggingface dataset:
มิสแกรนด์พิษณุโลก

มิสแกรนด์พิษณุโลก () เป็นการประกวดนางงามของจังหวัดพิษณุโลก จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดย กนกนาถ ลิขิตไพรวัลย์ ผู้อำนวยการกองประกวดมิสแกรนด์พิษณุโลก การประกวดมิสแกรนด์พิษณุโลกมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์พิษณุโลกคนปัจจุบัน คือ สุภางค์ พานทอง ได้รับตำแหน่งเมื่อวันที่ 18 มีนาคม พ.ศ. 2561 ซึ่งจัดขึ้น ณ ศูนย์การค้าเซ็นทรัลพลาซา พิษณุโลก พิษณุโลก2018: ชุดเดอะ กลอลี่ ออฟ สองแคว ไก่ชนนเรศวร ไก่ชนที่มีชื่อเสียงในการเป็นนักรบ เพื่อต่อสู้ชิงบ้านชิงเมืองนั่น คือ ไก่ชนสายพันธุ์เหลืองหางขาว ของสมเด็จพระนเรศวรมหาราช จึงเป็นแรงบันดาลใจตัดเย็บชุดตามลักษณะของไก่ชนพันธุ์นี้ที่มีลักษณะรูปร่างดี แข็งแกร่ง ปักประดับอย่างงดงามประณีต เน้นให้เห็นถึงความงามของผู้สวมใส่สมกับเป็นตัวแทนของชาวพิษณุโลก

2017: ชุดเอกรงค์มงคลชัยคชสาร เอกรงค์มงคลชัยคชสาร อยู่เคียงบ้านคู่เมืองหลายสมัยยามมีศึกช่วยชาติรบสยบภัย ยามสงบเคียงคู่ไทยอย่างภักดี ชัยชนะในศึกยุทธหัตถีแห่งองค์สมเด็จพระนเรศวรมหาราช เป็นความภาคภูมิใจของชาวพิษณุโลกและชาวไทย ที่ประกาศเกียรติยศแห่งพระองค์ให้เกริกก้องเกรียงไกร จึงออกแบบชุดเป็นช้างศึกคู่พระบารมีขององค์สมเด็จพระนเรศวรมหาราช ที่มีความสง่างามคล่องตัวและชาญฉลาด
2016: ชุดพัสตราภรณ์วิจิตร ได้รับแรงบันดาลใจการแต่งกายแบบยืนเครื่อง ของละครใน ตัดเย็บด้วยผ้ายก แต่ดัดแปลงให้เข้ากับยุคปัจจุบัน แต่ยังคงเอกลักษณ์งานประณีตศิลป์แบบไทยอยู่ ตลอดจนเครื่องประดับศิราภรณ์ ที่ยังคงความงามวิจิตรอย่างไทย
ลัมโบร์กีนี ไดอะโบล

ลัมโบร์กีนี ไดอะโบล () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR)/ขับเคลื่อนสี่ล้อ (M4) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี ลัมโบร์กีนี ระหว่างปี ค.ศ. 1990 และ 2001 ไดอะโบล ได้กลายเป็นรถรุ่นแรกของค่ายที่สามารถทำความเร็วสูงสุดเกิน 200 ไมล์/ชม. (320 กม./ชม.) ไดอะโบล ได้ยุติสายการผลิตไปในปี ค.ศ. 2001 และถูกแทนที่ด้วยสายการผลิตในชื่อ มูร์เซียลาโก คำว่า "Diablo" มีความหมายถึง "ปีศาจ" ในภาษาสเปน

ไดอะโบล คูเปรุ่นแรกเปิดตัวในวันที่ 21 มกราคม ค.ศ. 1990 มาพร้อมกับเครื่องขนาด 5.7 L (348 cu in) จำนวน 48 วาล์ว ในเครื่องลัมโบร์กีนี วี12 ซึ่งสามารถให้กำลังได้สูงถึง 492 PS (362 kW; 485 hp) และแรงบิดที่ 580 N·m (428 lb·ft) สามารถทำอัตราเร่ง 0-100 กม./ชม. ในเวลา 4.5 วินาที และความเร็วสูงสุดที่ 325 กม./ชม. (202 ไมล์/ชม.) นอกจากนี้ยังมีรุ่นคูเปย่อยอีกได้แก่ Diablo VT, Diablo SE30, SE30 Jota, Diablo SV, Diablo GT, Diablo VT 6.0, VT 6.0 SE, Diablo SV SE35, Diablo SV ซึ่งแตกต่างกันที่กำลังเครื่อง ระบบการขับเคลื่อน รวมไปถึงชุดแต่งบางส่วน

ในรุ่น Diablo VT Roadster เป็นรุ่นโรดสเตอร์เปิดประทุน ของไดอะโบล เปิดตัวครั้งแรกในเดือนธันวาคม ค.ศ. 1995 ใช้ระบบเปิดปิดหลังคาคาร์บอนไฟเบอร์แบบทาร์กาท็อปด้วยไฟฟ้าอัตโนมัติ สามารถทำความเร็วสูงสุด 335 กม./ชม. (208 ไมล์/ชม.) ซึ่งทำความเร็วได้ดีกว่ารุ่นคูเปมาตราฐานตัวแรก
ต้นน้ำของแผ่นดิน

ต้นน้ำของแผ่นดิน เป็นละครโทรทัศน์แนว ละครเทิดพระเกียรติวันแม่ 12 สิงหาคม 2559 บทประพันธ์ของ กฤติญา สัมฤทธิ์ประสงค์ บทโทรทัศน์โดย กฤติญา สัมฤทธิ์ประสงค์ กำกับการแสดงโดย เอกภพ ตันหยงมาศกุล ผลิตโดย บริษัท กันตนา มูฟวี่ ทาวน์ (2002) จำกัด ร่วมกับ มูลนิธิอนุรักษ์ป่ารอยต่อ ๕ จังหวัด ออกอากาศวันศุกร์ เวลา 21.35 - 24.00 น. ทาง สถานีวิทยุโทรทัศน์กองทัพบก นำแสดงโดยศิวัฒน์ โชติชัยชรินทร์, รักษ์ณภัค วงศ์ธนทัศน์, หลุยส์ เฮส, รัศม์ประภา วิสุมา และนักแสดงชั้นนำอีกมากมาย เริ่มตอนแรกวันที่ 12 สิงหาคม พ.ศ. 2557 (จบในตอน)
ชญดา วิสุทธิปราณี

ชญดา วิสุทธิปราณี (ชื่อเล่น:ทราย) เป็นนักแสดงและนางแบบหญิงชาวไทย เกิดเมื่อวันที่ 22 พฤษภาคม พ.ศ. 2533 จบการศึกษาจาก มหาวิทยาลัยราชภัฏพระนครศรีอยุธยา และเป็นหนึ่งในผู้เข้าแข่งขัน เดอะเฟซไทยแลนด์ ซีซัน 1 ในทีมหญิง โดยไปไกลถึง 4 คนสุดท้าย

ในปี 2561 ได้เข้าแข่งขันใน เดอะเฟซไทยแลนด์ ซีซัน 4 โดยได้อยู่ทีมของเมนเทอร์พลอย เฌอมาลย์ บุญยศักดิ์ และ พิม ซอนย่า คูลลิ่ง
ทะกะสึกะซะ ฟุซะโกะ

ทะกะสึกะซะ ฟุซะโกะ ( ; 12 ตุลาคม 2196 – 19 พฤษภาคม 2255) จักรพรรดินีแห่งจักรพรรดิญี่ปุ่นโดยพระองค์เป็น ชูงู หรือจักรพรรดินีใน จักรพรรดิเรเง็ง ซึ่งพระองค์มีพระธิดาพระองค์เดียวคือ เจ้าหญิงมะซะโกะ

เมื่อจักรพรรดิเรเง็งผู้เป็นพระสวามีได้สละราชบัลลังก์ให้พระราชโอรสขึ้นสืบราชบัลลังก์เป็น จักรพรรดิฮิงะชิยะมะ ในวันที่ 2 พฤษภาคม พ.ศ. 2230 พระองค์ก็ปลงพระเกศาออกผนวชเป็นแม่ชีโดยมีฉายาทางธรรมว่า ชินโจไซมง ("Shinjōsaimon-in") ก่อนจะสิ้นพระชนม์เมื่อวันที่ 19 พฤษภาคม พ.ศ. 2255 ขณะพระชนมายุได้ 58 พรรษา
เจ้าหญิงมะซะโกะ (พระธิดาในจักรพรรดิเรเง็ง)

เจ้าหญิงมะซะโกะ ( ; 2216 – 2289) เจ้าหญิงแห่งญี่ปุ่นพระองค์เป็นพระราชธิดาใน จักรพรรดิเรเง็ง ที่ประสูติแต่ ทะกะสึกะซะ ฟุซะโกะ

ต่อมาพระองค์เข้าพิธีสมรสกับ นิโจ สึนะฮิระ และมีบุตรชายคือ นิโจ โยะชิตะดะ โดยพระองค์เป็นพระปัยยิกา (ทวด) ของ จักรพรรดินีโกะ-ซะกุระมะชิ เพราะธิดาของโยะชิตะดะได้เป็นพระสนมใน จักรพรรดิซะกุระมะชิ
มิสแกรนด์พัทลุง

มิสแกรนด์พัทลุง () เป็นการประกวดนางงามของจังหวัดพัทลุง จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดยกองประกวดมิสแกรนด์พัทลุง การประกวดมิสแกรนด์พัทลุงมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์พัทลุง คนปัจจุบัน คือ สลินทิพย์ วิจารณบุตร ได้รับตำแหน่งเมื่อวันที่ 22 เมษายน พ.ศ. 2561 ณ โรงเรียนอุบลรัตนราชกัญญาราชวิทยาลัย พัทลุง
2018: ชุดนางกอยราชินีแห่งเขาบรรทัด ชนเผ่าซาไกหรือที่คนที่รู้จักคือ เงาะป่า อาศัยอยู่บนเทือกเขาบรรทัดของ จังหวัดพัทลุง มีอุปนิสัยร่าเริงชอบดนตรีและเสียงเพลง ซึ่งได้มีบทพระราชนิพนธ์ เรื่องเงาะป่า ในพระบาทสมเด็จพระจุลจอมเกล้าเจ้าอยู่หัว โดยมีตัวเดินเรื่องคือ คนัง เงาะป่าชาวพัทลุง ซึ่งมีประวัติศาสตร์ยาวนาน มาตั้งแต่อดีตจนถึงปัจจุบัน

2017: ชุดนารีศรีเทพศรัทธา พัทลุงดินแดนลุ่มน้ำวัฒนธรรมถิ่นกำเนิดโนราห์ ตำนานกล่าวถึงนิมิตฝันของนางทองสำสี ปรากฏเทพกินนรีร่ายรำ นางจึงฝึกหัดให้บุตรของตนจนได้รับสถาปนานามว่า ขุนศรีศรีศรัทธา ผู้ที่มีฝีมือในการรำมโนราห์ แตกฉานที่สุดในพระนคร

2016: ชุดมโนราห์ มโนราห์เป็นเอกลักษณ์ของภาคใต้ โดยเฉพาะจังหวัดพัทลุง มีการแสดงมโนราห์กันอย่างมากมาย เป็นศิลปะวัฒนธรรมที่อยู่คู่กับชาวพัทลุงมาอย่างช้านาน
เจ้าหญิงมะซะโกะ (จักรพรรดิเรเซ)

เจ้าหญิงมะซะโกะ ( ; 1493 – 10 มกราคม 1543) เจ้าหญิงและจักรพรรดินีแห่งญี่ปุ่นพระองค์เป็น ชูงู หรือจักรพรรดินีใน จักรพรรดิเรเซ

เจ้าหญิงมะซะโกะประสูติเมื่อ พ.ศ. 1493 เป็นพระธิดาในอดีต จักรพรรดิซุซะกุ ที่ประสูติแต่ เจ้าหญิงฮิโระโกะ พระราชนัดดาของ จักรพรรดิไดโงะ ทำให้เจ้าหญิงมะซะโกะมีศักดิ์เป็นพระราชปนัดดา (เหลน) ของจักรพรรดิไดโงะ

เมื่อเจ้าหญิงมะซะโกะประสูตินั้นพระบิดาคืออดีตจักรพรรดิซุซะกุได้สละราชบัลลังก์ไปแล้วตั้งแต่ พ.ศ. 1489 และหลังจากประสูติได้ไม่นานเจ้าหญิงฮิโระโกะพระมารดาก็เกิดพระอาการตกพระโลหิตและสิ้นพระชนม์ในอีก 2 ปีต่อมาคือ พ.ศ. 1495 อดีตจักรพรรดิซุซะกุพระบิดาก็สิ้นพระชนม์ลงอีกทำให้ จักรพรรดิมุระกะมิ ผู้เป็นพระปิตุลา (อา) ได้รับอุปการะเจ้าหญิงมะซะโกะ

ต่อมาพระองค์อภิเษกกับเจ้าชายโนะริฮิระและได้รับการสถาปนาเป็นจักรพรรดินีเมื่อ พ.ศ. 1510 ขณะพระชนมายุเพียง 17 พรรษาภายหลังจากที่เจ้าชายโนะริฮิระพระสวามีขึ้นสืบราชบัลลังก์เป็นจักรพรรดิเรเซกระทั่งจักรพรรดิเรเซสละราชบัลลังก์ใน พ.ศ. 1516 พระองค์ได้รับการสถาปนาเป็น โคไทโง หรือพระพันปีและได้รับการสถาปนาเป็น ไทโคไทโง หรือสมเด็จพระอัยยิกาเจ้าเมื่อ พ.ศ. 1529 ก่อนจะสิ้นพระชนม์เมื่อวันที่ 10 มกราคม พ.ศ. 1543
ทศกัณฐ์ (ละครโทรทัศน์)

ทศกัณฐ์ () เป็นละครโทรทัศน์อินเดียที่กล่าวถึงประวัติของพญาทศกัณฐ์ ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทางช่อง มงคลแชนแนล ในประเทศไทย โดยมีทีมพากย์พันธมิตรใให้เสียงพากย์ภาษาไทย นำแสดงโดย นาเรนดร้า จา, ปาราส ออโรรา รับบทเป็น พญาทศกัณฐ์ ซึ่งละครเรื่องนี้ออกอากาศต่อจากละครโทรทัศน์เรื่อง พระศิวะ ที่อวสานลงไป

เนื้อเรื่องกล่าวถึงพญาทศกัณฐ์ที่ได้ลักพาตัวนางสีดาผู้มีรูปโฉมที่งดงาม ไปจากพระรามที่เป็นพระสวามี เป็นเหตุให้เกิดศึกสงครามระหว่าง ฝ่ายพระราม กับ ฝ่ายทศกัณฐ์ จนญาติมิตรของฝ่ายทศกัณฐ์ล้มตายไปเป็นจำนวนมาก สุดท้ายทศกัณฐ์ก็ถูกล่อลวงเอากล่องดวงใจไป ด้วยเล่ห์เพทุบายของหนุมาน ทำให้ทศกัณฐ์เองก็ต้องตายเพราะนิสัยเจ้าชู้และความไม่ยอมแพ้ของตน
ลีเจียนออฟดูม

ลีเจียนออฟดูม () เป็นกลุ่มตัวร้ายในการ์ตูนเรื่องจัสติสลีก
โดคูเมนต์ เอร์

โดคูเมนต์ เอร์ () เป็นมินิซีรีส์แนวระทึกขวัญการเมืองและระทึกขวัญกฎหมาย ของสหภาพโซเวียต ที่สร้างจากนวนิยายเรื่องเดียวกันของ เออร์วิง วอลลิซ มินิซีรีส์มีทั้งหมด 3 ตอน กำกับโดย Valeriy Kharchenko โดยออกอากาศทางสถานีวิทยุโทรทัศน์กลางแห่งสหภาพโซเวียตในปี 1985 โดยมินิซีรีส์ถ่ายทำที่ มินสค์ และ ทาลลินน์ ในปี 1984 ส่วนเทปข่าวและรายการจากสหรัฐอเมริกา ได้มาจาก Gosteleradio

มินิซีรีส์เล่าเรื่องราวในช่วง ศตวรรษที่ 21 โดยเกี่ยวกับ นักการเมือง และ บุคคลระดับสูงในสหรัฐอเมริกา นำโดยผู้อำนวยการเอฟบีไอ เตรียมที่จะลอบสังหารประธานาธิบดีสหรัฐเพื่อกำหนดสถานการณ์ฉุกเฉินและยึดอำนาจเป็นเผด็จการ
แอฟริกาคัพออฟเนชันส์ 2019 รอบคัดเลือก กลุ่ม ดี

กลุ่ม ดี ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้ารอบสำหรับ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: แอลจีเรีย, โตโก, เบนิน, และ แกมเบีย.

การแข่งขันทั้งหมดมี 2 ประตูที่ทำได้ใน 2 นัด, สำหรับค่าเฉลี่ย 2/2 round 2 ประตูต่อนัด.
ฟูจิวาระ โนะ ริตสึชิ

ฟูจิวาระ โนะ ริตสึชิ (; ค.ศ. 1192 – 18 มกราคม ค.ศ. 1248) จักรพรรดินีแห่งญี่ปุ่นโดยเป็นจักรพรรดินีหรือ ชูงู ใน จักรพรรดิจุนโตกุ และเป็นพระราชมารดาของ จักรพรรดิชูเกียว
ฟุจิวะระ โนะ โชชิ

ฟุจิวะระ โนะ โชชิ ( ; 1761 – 9 มีนาคม 1818) จักรพรรดินีแห่งจักรพรรดิญี่ปุ่นโดยเป็นจักรพรรดินีหรือ "ชูงู" ใน จักรพรรดิโกะ-โฮะริกะวะ
จังหวัดตีโมกลาเนา

ตีโมกลาเนา () หรือ ลาเนาเดลซูร์ () เป็นจังหวัดหนึ่งของประเทศฟิลิปปินส์ ตั้งอยู่ในเขตปกครองตนเองในมินดาเนามุสลิมทางภาคใต้ของประเทศ จังหวัดนี้มีอาณาเขตจรดจังหวัดฮีลากังลาเนาทางทิศเหนือ จังหวัดบูคิดโนนทางทิศตะวันออก จังหวัดมากินดาเนาและจังหวัดโคตาบาโตทางทิศใต้ ส่วนทางทิศตะวันตกเฉียงใต้จรดอ่าวอิลลานาซึ่งเป็นส่วนหนึ่งของอ่าวโมโร เมืองหลักของจังหวัดคือมาราวี

ภายในพื้นที่จังหวัดตีโมกลาเนาเป็นที่ตั้งของทะเลสาบลาเนาซึ่งเป็นทะเลสาบที่ใหญ่ที่สุดในเกาะมินดาเนา "บทร้องสวดมหากาพย์ดาราเงน" ของกลุ่มชนมาราเนาในจังหวัดนี้ได้รับการขึ้นทะเบียนจากองค์การการศึกษา วิทยาศาสตร์ และวัฒนธรรมแห่งสหประชาชาติให้เป็นมรดกทางวัฒนธรรมที่จับต้องไม่ได้ตั้งแต่ปี พ.ศ. 2551
สนามโอลิมปิสกีเนชันแนลสปอตส์คอมเพล็กซ์

ศูนย์กีฬาโอลิมปิกแห่งชาติ หรือ โอลิมปิสกี เนชันแนล สปอร์ตส์ คอมเพล็กซ์ (,หรือเป็นที่รู้จักในชื่อ โอลิมปิก สเตเดียม เป็นสนามกีฬาอเนกประสงค์ในกรุงเคียฟ ประเทศยูเครน ตั้งอยู่บนเนินเขาเชเรปาโนว์ในเขตเปเชสค์ เคยใช้ในการจัดมหกรรมกีฬาทั้งในระดับทวีปและระดับโลกมามากมายและสนามแห่งนี้ยังเป็นสนามที่ใหญ่เป็นอันดับ 2 ในยุโรปตะวันออกโดยเป็นรองแค่สนามกีฬาลุจนีกีของประเทศรัสเซีย

สนามกีฬาแห่งนี้มีสิ่งอำนวยความสะดวกมากมาย ทำให้ถูกนำมาใช้ในการจัดการแข่งขันฟุตบอลบางรายการในมหกรรมกีฬาโอลิมปิกฤดูร้อน 1980

หลังจากมีการปรับปรุงหลังคาและซ่อมแซมอุปกรณ์ต่าง ๆ ก็กลับมาเปิดใช้อีกครั้งในวันที่ 9 ตุลาคม 2011 ซึ่งการเปิดใช้ในครั้งนี้เป็นการเปิดการแสดงของชากีรา และในวันที่ 11 พฤศจิกายน 2011 ก็ได้มีการจัดการแข่งขับฟุตบอลกระชับมิตรระหว่างฟุตบอลทีมชาติยูเครนและฟุตบอลทีมชาติเยอรมนีโดยผลกอร์คือ 3–3 ประตู สนามแห่งนี้ยังถูกใช้ในการจัดการแข่งขันฟุตบอลยูโร 2012และยูฟ่าแชมเปียนส์ลีก นัดชิงชนะเลิศ 2018ที่ประเทศยูเครนเป็นเจ้าภาพ

หลังประเทศยูเครนได้รับเอกราชใน ค.ศ.1991 สนามแห่งนี้ได้ถูกในเป็นสนามประจำของฟุตบอลทีมชาติยูเครนและได้เปลี่ยนชื่อเป็นสนามโอลิมปิสกี เนชันแนล สปอร์ตส์ คอมเพล็กซ์ (ริพับลิกันสเตเดียม) จึงทำให้สถานีรถไฟใต้ดินโอลิมปีย์สกาที่อยู่ใกล้เคียงถูกเรียกว่า "เรสปูบลีคันสกีย์สตาดีออน"(Respublykanskyi Stadion)

ในปี 1997-1999 สนามได้มีการปรับปรุงใหม่ตามหลักเกณฑ์ของฟีฟ่าซึ่งทำให้สนามมีความจุลดลงเหลือ 83,450 ที่นั้ง

สนามแห่งนี้ถูกใช้เป็นสนามเหย้าของสโมสรฟุตบอลดินาโม แต่หลังจากเกิดการเปลี่ยนแปลงของสนามในปี 1998 ทำให้สโมสรฟุตบอลดินาโมตัดสินใจย้ายออกไปสร้างสนามใหม่ชื่อสนามโลบานอว์สกีดีนาโมซึ่งเป็นสนามที่จุคนได้น้อยกว่า ซึ่งการย้ายสนามของสโมสรฟุตบอลดินาโมนี้ทำให้สนามนี้ถูกเซ็นต์สัญญาเช่ายืมโดยสโมสรฟุตบอลดีนาโมคียิวแทนแต่จะใช้แค่เกมส์ในบ้านหรือเกมส์ในทัวร์นาเมนต์ใหญ่เท่านั้น

สนามนี้ยังใช้เป็นสนามเหย้าของฟุตบอลทีมชาติยูเครนและเป็นสถานใช้ในการจัดทัวร์นาเมนต์หรือมหกรรมกีฬาของประเทศยูเครนหรือที่ยูเครนเป็นเจ้าภาพ เช่นยูเครเนียนคัป,
โอลิมปิกฤดูร้อน 1980, ฟุตบอลยูโร 2012หรือการแข่งขันที่ฟีฟ่าขอใช้เช่นยูฟ่าแชมเปียนส์ลีก นัดชิงชนะเลิศ 2018
เจ้าหญิงยุกิโกะ

เจ้าหญิงยุกิโกะ ( ; 14 พฤศจิกายน 2223 – 18 มีนาคม 2263) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีหรือชูงูใน จักรพรรดิฮิงะชิยะมะ
พวง เชิญยิ้ม

พวง เชิญยิ้ม หรือ พวง แก้วประเสริฐ ดารานักแสดงตลก เข้าสู่วงการเมื่อ พ.ศ 2535 หนึ่งในสมาชิกคณะตลก"เชิญยิ้ม"ที่โด่งดังคณะหนึ่งในเมืองไทย เป็นที่รู้จักกันดีในช่วง จำอวดหน้าม่าน ในรายการ คุณพระช่วย ทางช่องโมเดิร์นไนน์ทีวี ที่มีเขา โย่ง และนง เชิญยิ้ม มาสร้างสีสันและความเฮฮาโชว์ฝืมือการแสดงร้องรำเพลงฉ่อย ที่สะกดคนดูได้อย่างอยู่หมัดในแต่ละสัปดาห์
พรสุดา ต่ายเนาว์คง

พรสุดา ต่ายเนาว์คง (น้อง) เกิดเมื่อวันที่ 7 พฤษภาคม พ.ศ. 2510 สำเร็จการศึกษาจาก คณะรัฐศาสตร์ เอกการปกครอง มหาวิทยาลัยรามคำแหง มีชื่อเสียงจากบทนางเอกในละครเของค่ายกันตนารื่อง ซูซี่ ซิงซิง ทางช่อง 5 และ "ผีกุ๊กกิ๊ก" ละครเย็นทางช่อง 7 สี เคยเป็นพิธีกรรายการท้าพิสูจน์ทางช่อง 7 เป็นนางเอกมิวสิควีดีโอเพลง "ทั้งรักทั้งเกลียด" ของตวงสิทธิ์ เรียมจินดา และเพลง "เลิกง้อพอกันที" ของวงเรนโบว์ มีผลงานละคร ปัจจุบันเป็นผู้จัดละคร บริษัท ดีวันทีวี จำกัด ทาง ช่อง 3 เป็นครูใหญ่ทำหน้าที่สอนการแสดงประจำโรงเรียน กันตนา เทรนนิ่ง เซ็นเตอร์ และเป็นเจ้าของชุดกันเปื้อน "ฮาวาชุดกันเปื้อน บาย พรสุดา"

ชีวิตส่วนตัวสมรสกับนักการทูตชาวบรูไน ฮาจีเด้าท์ ฮาจีมูฮัมหมัดฮาเดร (ปัจจุบันเกษียณราชการ) โดยเคยดำรงตำแหน่งเป็น ภริยากงศุลใหญ่ประเทศบรูไนภริยากงสุลใหญ่ ประจำรัฐ Sarawak ประเทศมาเลเซีย 3 ปีครึ่ง เป็นภริยากงสุลใหญ่ ประจำรัฐ Sabah ประเทศบรูไน 1 ปีครึ่ง และเป็นภริยาอัครราชทูตประเทศบรูไน ณ กัวลาลัมเปอร์ ประเทศมาเลเซีย 1 ปีครึ่ง

ผลงานละครโทรทัศน์ทั้งหมดในฐานะผู้จัดละครช่อง 3 บริษัท ดีวันทีวี จำกัด
มิสแกรนด์สงขลา

มิสแกรนด์สงขลา () เป็นการประกวดนางงามของจังหวัดสงขลา จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดยกองประกวดมิสแกรนด์สงขลา การประกวดมิสแกรนด์สงขลามีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์สงขลา คนปัจจุบัน คือ ชมพูนุช รัตนะ โดยจัดประกวด เมื่อวันที่ 8 เมษายน พ.ศ. 2561 ณ พิพิธภัณฑ์แห่งชาติ สงขลา
2018: ชุดนางเงือกทองคำ แรงบันดาลใจมาจากประติมากรรม นางเงือกทอง แหลมสมิหลา เป็นสัญลักษณ์ของจังหวัดสงขลาที่แหลมสมิหลา จากตำนานของหาดสมิหลาที่มีนางเงือกมานั่งหวีผมบนหาดด้วยหวีทองคำ จำได้นำสัญลักษณ์อันโดดเด่นนี้ของเมืองสงขลามาดัดแปลงเป็นชุด เพื่อเป็นการรณรงค์เชิญชวนนักท่องเที่ยวให้มาเที่ยวเมืองสงขลาโดยผ่านชุดนางเงือกทองคำ

2017: ชุดวิไลกามินีสิงหะนคร ได้รับแรงบันดาลใจจาก หญิงงามผู้เพียบพร้อมแห่งเมืองสงขลา เดิมชื่อเมืองสิงหะนครหรือเมืองสิงขร วัฒนธรรมของเมืองนี้ได้รับมาจากไทย ชวา มลายู และอินเดีย เป็นแหล่งหนึ่งในเอเซียตะวันออกเฉียงใต้ที่ได้รับวัฒนธรรมอินเดียโดยตรงเป็นเวลาไม่น้อยกว่า 7ศตวรรษ จึงเป็นการผสมผสานกันอย่างลงตัวของศิลปะวัฒนธรรมในภูมิภาคนี้

2016: ชุดนาคีบริรักษ์สิงหลา ได้แรงบันดาลใจสร้างสรรค์จากคติความเชื่อของชาวใต้ที่ว่า “พญานาค” เป็นสัญลักษณ์การกำเนิดน้ำและความอุดมสมบูรณ์ โดยนำเครื่องทองเหลืองตอกลายนูนต่ำเป็นลวดลายพญานาคที่มีความอ่อนช้อย แต่แข็งแกร่งราวกับกำลังแหวกว่ายในท้องทะเลแห่งเมืองสงขลาที่ตัดเย็บด้วยผ้าเกาะยอลายลูกแก้วสีคราม ออกแบบเป็นลักษณะเกลียวคลื่นของสองทะเลที่โอบเมืองสงขลาด้วยความสงบงามมาอย่างเนิ่นนาน
มิสแกรนด์เพชรบูรณ์

มิสแกรนด์เพชรบูรณ์ () เป็นการประกวดนางงามของจังหวัดเพชรบูรณ์ จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย เขตโสภณ จันทอินทร์ ผู้อำนวยการกองประกวดมิสแกรนด์เพชรบูรณ์ โดยผู้ดำรงตำแหน่งคนปัจจุบัน มิสแกรนด์เพชรบูรณ์ 2018 คือ จารุพิชญา ฝอยทอง ได้รับตำแหน่งเมื่อวันที่ 17 มีนาคม พ.ศ. 2561 ซึ่งจัดขึ้น ณ ตลาดริมน้ำไทหล่ม

2018: ชุดนางพญาต้นมะขามพันปี ต้นมะขามพืชพรรณผลไม้หลัก เอกลักษณ์เมืองเพชรบูณ์ โดยบรรจงประณีต จับจีบสะบัดผ้าให้แพรพริ้วลวดลายใบมะขาม เติมเขียวส่องจากแมลงทับจนเงางาม ใส่สีน้ำตาล จากสีหิน ศรีเทพเมือง เพื่อสื่อถึงความเป็นอมตะตำนาน รุขเทวีในต้นมะขาม ตามอักขระจารึกโบราณ ณ ลานทองคำ เจดีย์ทรงพุ่มข้าวบิณฑ์ วัดมหาธาตุ

2017: ชุดศรัทธา หัตถศิลป์ ถิ่นเพชรบูรณ์ ชุดนี้ได้รังสรรค์ลวดลายตามคติความเชื่อโบราณตาม ผสมผสานลวดลายที่นิยมของผู้ที่เลื่อมใสศรัทธาในศาสตร์ต่าง ๆ รวมทั้งวลีที่สื่อถึงความเป็นสิริมงคล ให้ความหมายในเชิงบวก อย่างที่นิยมในปัจจุบัน แต่ยังคงเอกลักษณ์ และความงดงามไว้อย่างได้เป็นอย่างดี

2016: ชุดนางลำหับ (นางผู้ยอมตายเพื่อความรัก) เป็นพระราชนิพนธ์ในพระบาทสมเด็จพระจุลจอมเกล้าเจ้าอยู่หัว โดยนำเอาเรื่องราวของชาวกร็อย หรือ เงาะ ที่เป็นความรักสามเศร้าจนเป็นโศกนาฏกรรมขึ้น สะท้อนชีวิตการต่อสู้ การทำมาหากิน ประเพณีและภาษาของชาวเงาะ
ยามะซะตอ

ยามะซะตอ (, , "รามชาดก") เป็นรามายณะฉบับไม่เป็นทางการของประเทศพม่า มีทั้งหมดเก้าบท ส่วนชื่อ "ยามะ" คือพระราม ส่วน "ซะตอ" คือชาดก

ยามะซะตอเป็นมุขปาฐะที่สืบมาแต่รัชสมัยพระเจ้าอโนรธา กษัตริย์แห่งพุกาม เพราะที่วัดนะเลาน์ ( Nathlaung Temple) เทวสถานที่สร้างเพื่อบูชาพระวิษณุในกำแพงเมืองพุกามนั้นมีประติมากรรมหินรูปพระรามชื่อว่า "รามจันทระ" (Ramachandra) แต่มิทราบว่ามีความเกี่ยวข้องอันใดกับรามายณะฉบับวาลมีกิ แต่อย่างน้อยหนุมานเป็นที่รู้จักในพม่าก่อนปี พ.ศ. 2070 เพราะพบรูปพระรามประทับบนหลังหนุมาน แต่หลังจากนั้นอีกหกศตวรรษก็ไม่ปรากฏรามายณะเป็นลายลักษณ์อักษรอีกเลย

กระทั่งถึงยุคราชวงศ์คองบอง กรุงศรีอยุธยาเสียแก่พม่าในปี พ.ศ. 2310 พม่าได้กวาดต้อนผู้คนจากกรุงศรีอยุธยาเป็นเชลย ชนเหล่านี้มีทั้งเจ้านาย ช่างฝีมือ นักแสดง และนักดนตรีรวมอยู่ด้วย หลังจากนั้นเป็นต้นมารามายณะฉบับพม่าจึงรับอิทธิพลจากรามเกียรติ์ของอาณาจักรอยุธยาค่อนข้างสูงผ่านเชลยเหล่านี้ เหล่าเชลยจึงก่อตั้งคณะละครที่ยังแต่งกายตามประเพณีและการร่ายรำแบบอยุธยาดั้งเดิม เกิดโขนรามเกียรติ์ภาษาพม่าในราชสำนักอังวะจนได้รับความนิยม

รามายณะฉบับพม่าพัฒนาผ่านงานศิลปะแขนงต่าง ๆ จนกลายเป็นยุคทองของยามะซะตอ เช่น รามายณะฉบับอู ออง พโย (U Aung Phyo) เริ่มแต่พลกัณฑ์จนถึงยุทธกัณฑ์ ปี พ.ศ. 2318, บทกวีรามายณะของอูโท (U Toe) มีสองบทคือ บทร้องพระราม ( Yama yakan) และบทร้องนางสีดา ( Thida yakan) ปี พ.ศ. 2327, การแสดงพระราม ( Yama pyazat) ปี พ.ศ. 2332 และเรื่องราวของพระรามขณะทรงพระเยาว์ ( Kalay Yama wuthtu) ปี พ.ศ. 2343 นอกจากนี้พระนางตะเคง (Thakin) พระมเหสีในพระเจ้าจิงกูจา ทรงริเริ่มนำทำนองดนตรีและเพลงพม่าเข้าแทนที่เพลงอยุธยาดั้งเดิม ทั้งทรงพระราชนิพนธ์เพลงใหม่ด้วย นอกจากนี้ยังเปลี่ยนแปลงการแต่งกายของนักแสดงใหม่ เพราะมองว่าผ้านุ่งของไทยดูไม่เป็นผู้หญิงเท่าที่ควร

ในยุคพระเจ้ามินดง ถือเป็นยุคเสื่อมของยามะซะตอ เพราะพระเจ้าอยู่หัวทรงเคร่งครัดในพุทธศาสนา ทรงมองว่าละครเป็นเรื่องเหลวไหลไร้สาระ แต่ก็มีการแสดงยามะซะตอนี้ในรัชกาลอยู่บ้าง ในเวลาต่อมามีครูละครคนหนึ่งตัดสินใจไปตั้งคณะละครในพม่าส่วนที่ตกเป็นของสหราชอาณาจักรเพราะมิอาจทนสภาวะการเมืองที่ไม่ปรกติในราชสำนัก และแสดงกันเองกลางพื้นดินเพราะไม่มีเวทีและฉากสวยงามดังก่อน

นอกจากนี้ยังมีรามายณะฉบับมอญที่ชื่อว่า "Loik Samoing Ram" รจนาโดยพระอุตตมะเมื่อปี พ.ศ. พ.ศ. 2377 ซึ่งใกล้เคียงกับฉบับพม่า ผู้เขียนอธิบายว่าเพราะเมืองหลวงนิยมรามายะฉบับพม่า อย่างไรก็ตามรามายณะฉบับนี้มีความเชื่อมโยงกับฉบับภาษาไทย ชวา และมลายู และมีตอนพิเศษที่ต่างออกไปจากฉบับภาษาไทย พม่า และมลายู

ตัวละครในยามะซะตอมีความใกล้เคียงกับรามายณะดั้งเดิม การแต่งกายของตัวละครนั้นเป็นการผสมผสานระหว่างพม่ากับไทย ส่วนชื่อตัวละครนั้นเป็นคำพม่าที่ทับศัพท์มาจากภาษาสันสกฤต ยกตัวอย่างเช่น
ลัมโบร์กีนี คูนทาช

ลัมโบร์กีนี คูนทาช () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี ลัมโบร์กีนี ระหว่างปี ค.ศ. 1974 - 1990 ผู้ออกแบบรถได้ใช้วิธีออกแบบทรงรถที่บีบอัด ซึ่งได้รับความนิยมอย่างมากในการออกแบบรถยนต์นั่งสมรรถนะสูง ในเวลาต่อ ๆ มา รถยังใช้แนวทางการออกแบบตามหลัก "แคปฟอร์เวิร์ด" (cab forward) ซึ่งทำให้มีพื้นที่ท้ายรถไว้วางเครื่องมากขึ้น

รถต้นแบบคันแรก เปิดตัวครั้งแรกในปี ค.ศ. 1971 ที่งานเจนีวามอเตอร์โชว์ หลังจากนั้นก็ได้วางจำหน่ายรุ่นย่อยเสริมมากมาย ได้แก่ Countach LP500 prototype, Countach LP400, Countach LP400 S, Countach LP500 S, Countach LP Turbo S, Countach 5000 Quattrovalvole และ 25th Anniversary Countach โดยรุ่นย่อยของคูนทาชทั้งหมด ล้วนเป็นคูเปทั้งสิ้น ไม่มีรุ่นที่เป็นเปิดประทุนเลย รถแต่ละคันใช้ประตูแบบลัมโบร์ดอร์ (Lambo doors) ซึ่งกลายเป็นแบบประตูที่ใช้เรื่อยมาตลอดสายการผลิตรุ่นใกล้เคียงของลัมโบร์กีนีรุ่นนี้ ได้แก่ ไดอะโบล มูร์เซียลาโก และ อะเวนตาโดร์

ในปี ค.ศ. 2004 นิตยสาร "สปอร์ตสคาร์อินเตอร์เนชันแนล" ได้จัดอันดับคูนทาช ในลำดับที่ 3 บนหัวข้อ รถสปอร์ตแห่งทศวรรษที่ 1970 และอันดับ 10 ในหัวข้อ รถสปอร์ตแห่งทศวรรษที่ 1980 อีกด้วย

คำว่า "คูนทาช" (countach) () เป็นคำวิเศษของคำว่า "ความอัศจรรย์" (astonishment) ในภาษาท้องถิ่นของอิตาลี (ภาษาพีดมอนต์) ซึ่งมีความหมายว่า "perbacco" หรือ "accidenti" ("สวรรค์!")

ทั้งหมด 2,042 คัน ตลอดสายการผลิต 16 ปี
มิสแกรนด์อุตรดิตถ์

มิสแกรนด์อุตรดิตถ์ () เป็นการประกวดนางงามของจังหวัดอุตรดิตถ์ จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์อุตรดิตถ์มีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์อุตรดิตถ์คนปัจจุบัน คือ กนกพร นิ่มเป็นสุข ซึ่งได้รับตำแหน่งจากการประกวดที่ถูกจัดขึ้น ณ มหาวิทยาลัยราชภัฏอุตรดิตถ์ เมื่อวันที่ 29 เมษายน พ.ศ. 25612018: ชุดนพบูชาปราสาทรวงข้าว นำเอกลักษณ์ประเพณีบุญปราสาทข้าวมาสร้างสรรค์ โดยนำรูปทรงหลังคา ฉัตร ลวดลายการมัดรวงข้าวมาผสมผสานกับลายไทย มาออกแบบเป็นเครื่องประดับและเพิ่มความเป็นสากลโดยใช้กระโปรงสไตล์วิคตอเลียมาประยุกต์ใช้กับชุด

2017: ชุดสตรีท่าเหนือ ได้รับแรงบันดาลใจสร้างสรรค์จาก สตรีที่มีความแข็งแกร่งยามออกรบก็สามารถรบเยี่ยงชาย งานเรือนก็มิได้พร่อง แบบของชุดจึงทำให้ผู้หญิงมีความแข็งแกร่ง ใช้ผ้าทอของอำเภอลับแล ออกแบบเป็นกางเกงแทนผ้าซิ่นเพื่อให้คล่องตัวยามออกรบ แต่ยังคงความสวยงาม เลือกใช้ผ้าแถบมาเป็นเครื่องนุ่งห่มด้านบน ตกแต่งด้วยเครื่องประดับแบบโบราณ 
2016: ชุดสัจจะ ศรีพิชัย ด้วยความรักและความศรัทธา ความเข้มแข็ง กล้าหาญของชาญชัยก่อกำเนิดชุดสัจจะวารี ศรีพิชัย ความเก่งกล้าของสตรีท่าเหนือ โดยมีต้นแบบของพ่อพระยาพิชัยดาบหัก ที่มีความซื่อสัตย์สุจริต ความเด็ดเดี่ยวเฉียบขาดกล้าหาญ จากหัตถสินภูมิปัญญาผ้าซิ่นตีนจก ศิราภรณ์ประดับด้วยแร่เหล็กไหลเพชรน้ำพี้ อัญมณี ศักดิ์สิทธิ์ซุ้มประตูเสน่ห์มนตราเมืองลับแล
ปลาทุงงะ

ปลาทุงงะ หรือ ปลาแป้งแช่ ในภาษาเหนือแถบดอยหัวมด (ดอยหัวหมด อำเภออุ้มผาง จังหวัดตาก) เป็นปลาน้ำจืดจำพวกปลาพลวงขนาดกลางชนิดหนึ่ง มีชื่อวิทยาศาสตร์ว่า "Neolissochilus dukai" จัดเป็นหนึ่งในแปดชนิดของปลาพลวงที่พบได้ในประเทศไทย

มีลำตัวยาวเรียว แบนข้าง ปากเล็กอยู่ตํ่า บริเวณหัวตอนหน้าหรือก่อนถึงตามีตุ่มเนื้อขนาดเล็กกระจายอยู่ เกล็ดใหญ่ มีจุดสีดำที่โคนครีบหางเห็นได้ชัดในปลาขนาดเล็ก พบอาศัยอยู่ตามเขตต้นนํ้าลำธารบริเวณภูเขาทั่วประเทศไทย และพบได้ในประเทศข้างเคียง
เจ้าหญิงเทะรุโกะ

เจ้าหญิงเทะรุโกะ ( ; 1767 – 5 ตุลาคม 1805) เจ้าหญิงแห่งราชวงศ์ญี่ปุ่นเป็นพระราชธิดาใน จักรพรรดิสึชิมิกะโดะ และเป็นจักรพรรดินีใน จักรพรรดิโกะ-ซะงะ ผู้เป็นพระเชษฐาต่างพระมารดา
ฟุจิวะระ โนะ ฮิโระโกะ

ฟุจิวะระ โนะ ฮิโระโกะ ( ; 1579 – 30 กันยายน 1670) หรือ ชิโจ โนะ มิยะ จักรพรรดินีแห่งญี่ปุ่นเป็นธิดาคนโตของ ฟุจิวะระ โนะ โยะริมิชิ และเป็นจักรพรรดินีลำดับที่ 1 หรือ โคโง ใน จักรพรรดิโกะ-เรเซ โดยเข้าถวายตัวเมื่อวันที่ 5 กุมภาพันธ์ พ.ศ. 1593 และได้รับการสถาปนาเป็นจักรพรรดินีเมื่อวันที่ 27 พฤษภาคม พ.ศ. 1594 แต่มิอาจมีพระโอรสให้กับจักรพรรดิได้

กระทั่งวันที่ 22 พฤษภาคม พ.ศ. 1611 อันเป็นวันที่จักรพรรดิโกะ-เรเซสวรรคตพระองค์ได้สถาปนาเจ้าหญิงโชชิซึ่งก่อนหน้านั้นเป็นชูงูและ ฟุจิวะระ โนะ คังชิ เป็น "โคโง" ขณะที่ฮิโระโกะถูกลดพระอิสริยยศเป็น ชูงู หรือจักรพรรดินีลำดับที่ 2 นับเป็นครั้งแรกที่มีจักรพรรดินีถึง 3 องค์ในวันเดียวกันจากนั้นไม่นานอดีตจักรพรรดินีฮิโระโกะได้ปลงพระเกศาเป็นแม่ชีมีฉายาทางธรรมว่า "ชิโจ โนะ มิยะ"

ในวันที่ 23 กรกฎาคม พ.ศ. 1612 จักรพรรดิโกะ-ซังโจ ได้สถาปนาท่านชิโจเป็น "โคไตโง" หรือ ฮองไทเฮา จากนั้นในวันที่ 16 กรกฎาคม พ.ศ. 1617 จักรพรรดิชิระกะวะ ได้สถาปนาให้เป็น "ไทโคไทโง" หรือ สมเด็จพระอัยยิกาเจ้า กระทั่งท่านชิโจสิ้นพระชนม์ที่ อุจิ เมื่อวันที่ 30 กันยายน พ.ศ. 1670
ทศกัณฐ์ (แก้ความกำกวม)

ทศกัณฐ์ อาจหมายถึง
คนเล่าผี Shock the Series

คนเล่าผี Shock the Series เป็นรายการโทรทัศน์ประเภทละครชุด เค้าโครงเรื่อง บทประพันธ์ อ บทโทรทัศน์ ส้มตำ เสาวรส, นำแสดงโดย ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์ เวลา 22.45 - 23.30 น. เริ่มออกฉายครั้งแรก ในวันที่ 25 กุมภาพันธ์ จนถึงวันที่ พ.ศ. 2560

จุดเริ่มต้นของความสยองขวัญ เริ่มต้นเมื่อ มิกกี้ ลูกชายเศรษฐีวัย 23 ปี ฟื้นขึ้นมากลางงานศพตัวเอง หลังจากที่ประสบอุบัติเหตุรถชน จนเสียชีวิตพร้อมประกายแก้วผู้เป็นแม่ และหลังจากฟื้นขึ้นมา เรื่องสยองขวัญต่างๆก็เริ่มประดังเข้ามาหามิกกี้ เพราะมิกกี้กลายเป็นคนที่มีสัมผัสพิเศษ ที่สามารถติดต่อ สื่อสาร และมองเห็นโลกแห่งวิญญาณ ทำให้ภูติ ผี ปิศาจและอมนุษย์ทั้งพยายามจะติดต่อ สื่อสาร และขอร้องแกมบังคับ ให้ มิกกี้ กลายเป็นคนบอกเล่าเรื่องราวต่างๆ ทั้งความรัก ความแค้น ความปรารถนาของเหล่าภูติ ผี ปีศาจและวิญญาณต่างๆ ที่ต้องการสื่อสารกับคนเป็นๆทั้งหลาย
ฟุจิวะระ โนะ คังชิ

ฟุจิวะระ โนะ คังชิ ( ; 1564 – 30 กันยายน 1645) จักรพรรดินีแห่งจักรพรรดิญี่ปุ่นเป็นธิดาคนที่ 3 ของ ฟุจิวะระ โนะ โนะริมิชิ น้องชายของ ฟุจิวะระ โนะ โยะริมิชิ ซึ่งทั้งสองเป็นบุตรชายของ ฟุจิวะระ โนะ มิชินะงะ และเป็นจักรพรรดินีหรือ "โคโง" ใน จักรพรรดิโกะ-เรเซ
ฟุจิวะระ โนะ โยะริมิชิ

ฟุจิวะระ โนะ โยะริมิชิ ( ; 1535 – 2 มีนาคม 1617) ขุนนางที่เรืองอำนาจใน ยุคเฮอัง เป็นบุตรชายของ ฟุจิวะระ โนะ มิชินะงะ ที่เกิดแต่ มินะโมะโตะ โนะ ริงชิ ได้สืบทอดตำแหน่ง เซ็สโซ ต่อจากบิดาเมื่อ พ.ศ. 1560 และก้าวไปดำรงตำแหน่งต่อจากบิดาในตำแหน่ง คัมปะกุ เมื่อ พ.ศ. 1563 จนถึง พ.ศ. 1611

โยะริมิชิได้เป็นผู้สั่งให้สร้าง วัดเบียวโด หนึ่งในมรดกโลกของญี่ปุ่นซึ่งในตอนแรกใช้เป็นที่พำนักของมิชินะงะที่ออกบวชต่อมาโยะริมิชิได้ถวายให้เป็นวัดในศาสนาพุทธนอกจากนี้โยะริมิชิยังมีศักดิ์เป็นพระสัสสุระหรือพ่อตาของ จักรพรรดิโกะ-เรเซ เพราะเขาได้ถวายตัวบุตรสาวคือฮิโระโกะเข้าไปเป็นจักรพรรดินีในจักรพรรดิโกะ-เรเซ